Diari Oficial de la Generalitat Valenciana


Sumari del DOGV 5599, del 14-09-2007 (2007/11320)

RESOLUCIÓ de 12 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre l'Institut Valencià d'Estadística i la Universitat de València per al desenvolupament d'un programa de col?laboració per al disseny i l'anàlisi en matèria d'estimació en àrees menudes en l'àmbit de les estadístiques económiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5599

Data del DOGV
:   14-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11915


Data del document
:   12-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Universitat de València
    * cooperació administrativa
    * estadística

RESOLUCIÓ de 12 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre l'Institut Valencià d'Estadística i la Universitat de València per al desenvolupament d'un programa de col'laboració per al disseny i l'anàlisi en matèria d'estimació en àrees menudes en l'àmbit de les estadístiques económiques. [2007/11470]  
Suscrit, després de la tramitació prèvia reglamentària, entre l'Institut Valencià d'Estadística i la Universitat de València, el 27 de juny de 2007, un Conveni per al desenvolupament d'un programa de col·laboració per al disseny i l'anàlisi en matèria d'estimació en àrees menudes en l'àmbit de les estadístiques económiques, i en compliment del que establix la clàusula desena del Conveni, cal publicar en el Diari Oficial de la Comunitat Valenciana, que ha quedat en el Registre de Convenis amb el número 1180/2007, i que figura com a annex d'esta resolució.  
València, 12 de setembre de 2007. El director general de Relacions amb les Corts i Secretariat del Consell: Ángel Mompó Romero.  
CONVENI DE COL·LABORACIÓ ENTRE L'INSTITUT VALENCIÀ D'ESTADÍSTICA I LA UNIVERSITAT DE VALÈNCIA PER AL DESENROTLLAMENT D'UN PROGRAMA DE COL·LABORACIÓ PER AL DISSENY I ANÀLISI EN MATÈRIA D'ESTIMACIÓ EN XICOTETES ÀREES EN L'ÀMBIT DE LES ESTADÍSTIQUES ECONÒMIQUES  
A València, a 27 de juny de 2007  
Reunits  
D'una part la Il·lma. Sra. Sra. María Bonilla Musoles, directora de l'Institut Valencià d'Estadística (d'ara en avant IVE), en nom i representació d'aquest Organisme, amb la competència per delegació que li atribueix la resolució del president de l'IVE de 3 de desembre de 2003 (DOGV núm. 4.652 de 17.12.2003), i facultada especialment per a la firma del present conveni per acord del Consell de data 22 de juny de 2007.  
D'una altra part l'Excm. Sr. D. Francisco Tomás Vert, rector Magnífic de la Universitat de València, actuant en nom i representació d'aquest Organisme, d'acord amb les atribucions que li confereix l'article 94 (apartats a) i d)) dels Estatuts de la Universitat de València.  
Els compareixents es reconeixen expressament competència recíproca per a la formalització del present conveni en representació de les entitats mencionades i  
Exposen  
1) Que l'Estatut d'Autonomia de la Comunitat Valenciana, en la redacció conferida per la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana en l'article 49.32, reconeix a la Generalitat Valenciana competència exclusiva sobre l'estadística del seu propi interés, i la Llei 14/1997, de 26 de desembre, en la que es crea l'IVE, dota a aquest de plena capacitat per al compliment dels seus propis fins, encarregant-li de l'exercici de les labors d'impuls, organització i direcció de l'activitat estadística desenrotllada pel Sistema Estadístic de la Comunitat Valenciana, en el marc de la Llei 5/1990, de 7 de juny, d'Estadística de la Comunitat Valenciana.  
2) Que els Estatuts de la Universitat de València estableixen entre les seues funcions el foment de la investigació, tant bàsica com aplicada, i el desenrotllament científic i tecnològic. Així mateix, amb les garanties de racionalitat i universalitat que li són pròpies, és una institució difusora de cultura en el si de la societat. La Universitat de València facilita, estimula i acull les activitats intel·lectuals i crítiques en tots els camps de la cultura i del coneixement.  
3) Que el projecte del Pla Valencià d'Estadística 2007-2010, aprovat pel Consell en la seua reunió plenària de 22 de desembre de 2006, estableix entre els seus objectius operatius la millora del diàleg amb la comunitat científica per al desenrotllament de metodologies i línies d'investigació aplicada d'interés mutu; i el desenrotllament de nous mètodes específics per a estimació en xicotetes àrees a fi d'obtindre informació estadísticament útil per a xicotets dominis, reduint la grandària de les mostres i els costos associats.  
4) Que el departament de la Universitat de València responsable tècnicament i científicament de la matèria objecte d'aquest conveni és el d'Economia Aplicada, departament que té una llarga trajectòria de col·laboració amb l'IVE en temes de millora d'eficàcia del mostratge en l'àmbit de les investigacions econòmiques.  
5) Que, per tot l'anterior, es considera convenient per a ambdós entitats iniciar un programa de col·laboració en matèria d'estimacions en xicotetes àrees, en l'àmbit de les estadístiques econòmiques.  
En conseqüència, les parts acorden subscriure el present conveni d'acord amb les següents  
Clàusules  
1. Objecte del conveni  
És objecte del present conveni el desenrotllament d'un programa de col·laboració entre l'IVE i la Universitat de València per al disseny i anàlisi en matèria d'estimació en xicotetes àrees en l'àmbit de les estadístiques econòmiques.  
2. Execució  
2.1 Equip tècnic  
Per part de la Universitat de València, les activitats previstes en aquest conveni seran dutes a terme per un equip dirigit per D. Juan Santiago Murgui Izquierdo, Catedràtic d'Universitat de l'àrea d'Economia Aplicada.  
Per part de l'IVE, serà el Servei d'Estadístiques Econòmiques l'encarregat de materialitzar i coordinar les operacions precises per al seu correcte desenrotllament.  
2.2 Operativa  
2.2.1 D'acord al corresponent programa d'actuació de l'IVE, ambdós entitats acordaran un Pla de Treball anual amb les activitats i resultats que hauran de desenrotllar-se en el marc d'aquest conveni. En aquest Pla de Treball s'especificaran els aspectes següents:  
a) Relació d'activitats a executar i productes que es pretenguen obtindre.  
b) Assignació de propietat als productes.  
c) Finançament.  
d) Termini d'execució.  
2.2.2 D'acord al Pla de Treball, la Universitat de València redactarà i entregarà a l'IVE una proposta de Projecte Tècnic en què es detallaran les tasques necessàries per a executar les activitats i aconseguir els resultats previstos en el Pla de Treball. Addicionalment, el Projecte Tècnic inclourà:  
a) Descripció tècnica dels fonaments teòrics, models i conceptes que es vagen a utilitzar.  
b) Descripció de la metodologia de treball que es pretenga seguir.  
c) Cronograma del projecte.  
2.2.3 Una vegada aprovat per l'IVE el Projecte Tècnic definit en l'apartat anterior, aquest es constituirà en el pla operatiu a què haurà de subjectar-se el desenrotllament de les activitats incloses en el Pla de Treball  
3. Obligacions de les parts  
3.1. De l'Institut Valencià d'Estadística  
3.1.1 El control i seguiment de les activitats i resultats produïts en el marc d'aquest conveni i la decisió de la seua adequació al Pla de Treball i al Projecte Tècnic.  
3.1.2 Facilitar a l'equip de la Universitat de València qualsevol informació sol·licitada, de caràcter documental o estadístic de la que dispose l'IVE, sempre que a juí de l'Institut es considere oportuna, rellevant i proporcional als objectius d'aquest conveni.  
3.2. De la Universitat de València  
3.2.1 Dur a terme en els termes fixats en el Pla de Treball i el Projecte Tècnic les tasques assignades a la Universitat de València.  
3.2.2 Gestionar el pressupost aprovat en el Pla de Treball Anual.  
3.3. Activitats elegibles  
Les activitats elegibles en el marc del programa de col·laboració regulat per aquest conveni seran les següents:  
a) Documentació científica relativa al mostratge en xicotetes àrees.  
b) Anàlisi i valoració d'informació auxiliar de tipus administratiu o estadístic susceptible de ser incorporada als estimadors.  
c) Selecció de models, estimadors i els seus corresponents indicadors d'eficiència i caire.  
d) Disseny, programació i implementació del programari necessari (sempre que siga possible, en SAS) per a l'anàlisi i valoració dels models.  
e) Valoració, en termes d'eficiència, caire i requeriments materials i tècnics dels models.  
f) Formació del personal de l'IVE en matèria d'estimació en xicotetes àrees.  
g) Assistència a reunions relacionades amb les activitats d'aquest conveni.  
4. Duració  
Aquest Conveni entrarà en vigor a la firma del mateix i s'estendrà fins al 31 de desembre de 2007, podent renovar-se de mutu acord de les Parts mitjançant la firma d'una addenda al mateix, que arreplegarà les determinacions oportunes sobre obligacions econòmiques i Pla de Treball, prèvia consignació pressupostària a este efecte.  
5. Execució, pressupost i pagaments en 2007  
Per a l'exercici 2007, ambdós entitats han acordat un Pla de Treball, inclòs com a annex a aquest conveni, així com el finançament, que serà a càrrec del pressupost de despeses de l'IVE de l'exercici 2007, aplicació pressupostària 95.59.85.936.27.193.52 (línia de subvenció SE000110) per un import de dotze mil euros (12.000,00?).  
Els pagaments es faran efectius segons es detalla a continuació:  
a) Quatre mil huit-cents euros (4.800,00?), una vegada entregat per la Universitat de València i aprovat per l'IVE el Projecte Tècnic.  
b) Set mil dos-cents euros (7.200,00?), una vegada la Universitat de València justifique la realització del que estableix aquest conveni mitjançant la redacció i entrega a l'IVE d'una memòria explicativa de l'execució de les activitats i productes del Pla de Treball Anual; i l'IVE, d'acord amb 3.1.1, verifique que han sigut realitzats i la seua execució ha sigut d'acord amb el Projecte Tècnic.  
c) Els pagaments seran realitzats per l'IVE mitjançant transferència bancària al compte 1319594760, oberta a nom de la Universitat de València en l'entitat Bancaixa (2077), sucursal 0735.  
6. Comissió de seguiment  
A fi de garantir l'adequat compliment de les clàusules del present Conveni i coordinar les accions previstes en ell, es constituirà una Comissió de Seguiment formada per personal d'ambdós Institucions.  
En la primera reunió de la Comissió, s'establirà formalment la seua constitució i es determinarà el seu règim de funcionament que, en tot cas, haurà de subjectar-se a les bases següents:  
a) Formaran part d'aquesta Comissió el Cap del Servei d'Estadístiques Econòmiques, per part de l'IVE; i el Sr. Juan Santiago Murgui Izquierdo, per part de la Universitat de València.  
b) Seguiment continu, paral·lelament a tot el desenrotllament dels projectes.  
c) A fi d'examinar l'estat d'execució i validar la programació de les activitats previstes, es concertaran reunions periòdiques de seguiment i revisió tècnica.  
d) A les reunions, a més dels membres que la integren, podran assistir aquelles persones que ambdós entitats estimen oportú pels seus coneixements, experiència o activitat relacionada amb l'objecte d'aquest conveni.  
7. Secret estadístic i confidencialitat  
La Universitat de València i, particularment, l'equip de treball que aquesta dispose per a l'execució de les activitats previstes en aquest conveni, queden expressament obligats a mantindre absoluta confidencialitat i reserva sobre qualsevulla dada que poguera conéixer en ocasió de l'execució del conveni, especialment els de caràcter personal, que no podrà copiar, cedir a altres o utilitzar amb fi diferent del que figura en aquest, ni tan sols a l'efecte de conservació.  
Tota la informació estadística facilitada per l'IVE per al desenrotllament del conveni està sotmesa al "secret estadístic" i protegida per la Llei 5/1990 de la Generalitat Valenciana de 7 de juny, d'Estadística de la Comunitat Valenciana, i el Reglament que la desenrotlla, aprovat per Decret 11/1991, de 21 de gener del Consell de la Generalitat Valenciana (DOGV núm. 1480 de 8 de febrer de 1991).  
Per tant, d'acord amb l'article trenta-quatre, apartat 4 del mencionat Reglament, la Universitat de València, mitjançant la firma d'aquest conveni, adquireix l'obligació de guardar el secret estadístic, en els termes que preveu el capítol III, Secció quarta del mateix.  
8. Propietat i ús de la informació i els resultats  
8.1 Els resultats de la investigació duta a terme en el marc d'aquest conveni seran de propietat conjunta d'ambdós parts per igual, sense perjuí del que estableix el punt 8.2.  
8.2 Els productes enumerats en el Pla de Treball seran propietat de l'entitat que allí es determine.  
8.3 Les dades proporcionades per l'IVE, encara que hagen sigut posteriorment elaborats o tractats, són propietat de l'IVE. El seu ús per part de la Universitat de València és exclusivament als fins del present conveni, i hauran de ser tornats a l'Institut a la finalització d'aquest. La Universitat de València no podrà fer ús d'ells en benefici propi ni transferir-los a tercers, ni podrà quedar-se una còpia una vegada complit el conveni.  
9. Modificació i resolució  
El present conveni de col·laboració podrà ser modificat de mutu acord entre les parts, sempre que l'oportú acord de modificació siga formalitzat i es produïsca abans de l'expiració del seu termini de duració.   
Serà causa de resolució d'aquest conveni el mutu acord, així com l'incompliment de les clàusules del mateix per alguna de les parts.  
Així mateix, podrà ser resolt per decisió motivada d'una d'elles, que haurà de comunicar-se per escrit a l'altra part, almenys amb dos mesos d'antelació a la data prevista de resolució.  
10. Publicitat  
El text d'aquest conveni serà publicat en el DOCV, als únics efectes de la seua publicitat, en el termini d'un mes des de la seua inscripció i depòsit en el Registre de Convenis.  
11. Normativa aplicable  
Aquest conveni es regirà pel Decret 20/1993, de 8 de febrer, del Govern Valencià, pel que es regula el Registre de Convenis i s'estableix el règim juridicopressupostari dels convenis que subscriga la Generalitat Valenciana i per l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Les qüestions litigioses a què puga donar lloc la interpretació, modificació, efectes o resolució del present conveni, seran resoltes de conformitat amb la Llei 29/1998, de 13 de juliol, reguladora de la Jurisdicció contenciosa administrativa.  
Ambdós parts, en virtut de la representació que ostenten, una vegada llegit el present document i en prova de conformitat amb el seu contingut, el subscriuen i firmen en triple versió exemplar, en el lloc i la data indicats en l'encapçalament.  
Per l'Institut Valencià d'Estadística, La directora (Per delegació del president de l'IVE de 03.12.2003, DOGV 4652, del 17.12.2003): María Bonilla Musoles.   
Per la Universitat de València, El rector Magnífic Francisco Tomás Vert.  
ANNEX:  
Conformitat expressa, amb el seu contingut, dels professors de la Universitat de València que desenrotllaran aquest conveni:  
Juan Santiago Murgui Izquierdo   
Catedràtic d'Universitat de l'àrea de Economia Aplicada.